b'\n_START_ARTICLE_\nPelan Tindakan Desa\n_START_SECTION_\nSinopsis\n_START_PARAGRAPH_\nBuku ini mengemukakan kaedah penyediaan pelan tindakan desa untuk mereka yang terlibat dalam pembangunan masyarakat desa khususnya Jawatankuasa Kemajuan dan Keselamatan Kampung (JKKK). Penyediaan pelan tindakan ini adalah berasaskan pendekatan pengupayaan yang memerlukan penglibatan aktif penduduk dan tidak bergantung kepada data dan maklumat kuantitatif sahaja. Penekanan diberikan terhadap pengetahuan yang berasaskan pengalaman dan perbincangan secara percambahan fikiran bagi mengeluarkan idea dan program tindakan pembangunan yang inovatif dan praktikal untuk dilaksanakan.'